stanford-oval/wikipedia huggingface dataset:
בית החולים א-נג'אח

| --- | --- |

 מאפייני הארגון
 סוג:  בית חולים פרטי
 אוניברסיטה:  אוניברסיטת א-נג'אח
 מנכ"ל:  סלים חאג'־יחיא
 היסטוריה
 תאריך ייסוד:  2013 
 שירותים
 מיטות:  127
 nnuh.org
 גאוגרפיה
 מיקום:  שכם, הרשות הפלסטינית
 קואורדינטות:  32°14′21″N 35°14′52″E﻿ / ﻿32.2390658°N 35.247876°E﻿ / 32.2390658; 35.247876
  (למפת צפון השומרון מוגדלת) בית החולים א-נג'אח(למפת צפון השומרון רגילה) בית החולים א-נג'אח(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום בית החולים א-נג'אח(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום בית החולים א-נג'אח
 
בית החולים האוניברסיטאי הלאומי א-נג'אח הוא בית חולים פרטי אך ללא כוונת רווח. בית החולים האוניברסיטאי הלאומי הוקם בשנת 2013 בשותפות עם הפקלוטה לרפואה באוניברסיטת א-נג'אח. בית החולים ממוקם בצפון מערב שכם.
המימון לבניית בית החולים מגיע ברובו מתרומות מכווית וערב הסעודית, עם זאת היו מדינות נוספות ואף פילנתרופים שתרמו לבית החולים ציוד, כך למשל ממשלת יפן תרמה את מכשיר ה-MRI של בית החולים ואיש העסקים הפלסטיני מוניב אל-מסרי, תרם לבית החולים מיליון דולר. עם זאת מנכ"ל בית החולים, סלים חאג'־יחיא נאלץ לקנות ציוד לבית החולים בעלות של כ-100 מיליון שקלים חדשים.
היסטוריה

אוניברסיטת א-נג'אח החלה בבניית בית החולים ב-2008, ופתחה לציבור את החלק הראשון בקמפוס בית החולים בשנת 2014, כאשר היו בו כ-127 מיטות כאשר הקמפוס משתרע על שטח של כ-17,000 מ"ר. עבודות ההקמה לחלק השני של קמפוס בית החולים החלו בתחילת 2018 שיפתח הוא ישתרע על שטח של כ-65,000 מ"ר, מלבד זאת גם מתבצעות עבודות בנייה להקמת מגדל אשפוז בן 15 קומות שיגדיל את תפוסת המיטות של הבית החולים לכ-800 מיטות ועתיד להיפתח ב-2023 ועלות הקמתו מוערכת ב-100 מיליון דולרים.
בשנת 2019 פתח בית החולים שלוחה בטולכרם.
שירותים

בית החולים מספק שירותי טיפול באמצעות המחלקות השונות שלו: רדיולוגיה, ילדים, רקמות, אוזניים, אף, גרון, גידולים, הרדמה, טיפול נמרץ, כירורגיה כללית, בית מרקחת, רפואה מונעת, רפואת חירום, צנתור לב, מעבדות רפואיות, אורולוגיה, מכון לאומי להשתלות לב וריאות ועוד מספר מחלקות נוספות. בבית החולים ישנם 600 עובדים.
הערות שוליים

↑  "An-Najah National University Hospital". Maan News.
↑  גדעון לויו אלכס ליבק, נס שמתרחש בשכם: סיפורו של בית החולים א-נג'אח מנתץ סטריאוטיפים, באתר הארץ, 17 באוגוסט 2017
ערך זה הוא קצרמרבנושא הרשות הפלסטינית ובנושא רפואה. אתם מוזמנים לתרום לוויקיפדיה ו.
ביקור הגברת הזקנה (סרט, 1964)

| --- | --- |

כרזת הסרט באנגלית
 מבוסס על:  "ביקור הגברת הזקנה"
 בימוי:  ברנרד ויקי 
 הופק בידי:  דריל זאנוק, ז'וליין דרודה, אינגריד ברגמן, אנתוני קווין
 תסריט:  בן ברצמן, מוריס ולנסי
 עריכה:  סמואל ביטלי, פרנסואז דיוט
 שחקנים ראשיים:  ראו כאן
 מוזיקה:  ריצ'רד ארנל, הנס-מרטין מייבסקי
 צילום:  ארמאנדו ננוזי 
 מדינה:  צרפת, ארצות הברית, גרמניה, איטליה 
 חברת הפקה:  פוקס המאה ה-20 
 חברה מפיצה:  פוקס המאה ה-20
 שיטת הפצה:  וידאו על פי דרישה 
 הקרנת בכורה:  צרפת 6 במאי 1964 ארצות הברית 4 באוקטובר 1964
 משך הקרנה:  100 דק' 
 שפת הסרט:  אנגלית, צרפתית 
 סוגה:  סרט דרמה, סרט המבוסס מחזה
 הכנסות:  כ-6,100,000 דולר
 דף הסרט ב־IMDb
 
ביקור הגברת הזקנה (באנגלית: The Visit) הוא סרט דרמה בשחור לבן המבוסס על מחזה בעל אותו שם שנכתב על ידי פרידריך דירנמאט והוצג לראשונה בשנת 1956. בסרט יש שיתוף פעולה בין המדינות ארצות הברית, צרפת, גרמניה ואיטליה. הסרט בוים על ידי ברנרד ויקי, נכתב על ידי בן ברצמן ומוריס ולנסי, הופק על ידי דריל זאנוק, ז'וליין דרודה, אינגריד ברגמן ואנתוני קווין והופץ על ידי אולפני פוקס המאה ה-20.
הסרט הוקרן לראשונה בצרפת ב-6 במאי 1964, ולאחר מכן באותה שנה בארצות הברית ב-4 באוקטובר. אורך הסרט הוא כ-100 דקות, ושפות המקור שלו הן אנגלית וצרפתית.
תקציר העלילה

הסרט עוסק באישה עשירה בשם קלרה זאחנסיאן, אשר חוזרת לעיירה אותה נאלצה לעזוב שנים רבות קודם לכן. היא עזבה בעקבות עדות שקר במשפט שבו אהוב נעוריה, סרג' מילר, הוקיע אותה כמופקרת והתכחש לאבהותו ואחרי המשפט, זנח אותה בהריון מתקדם והתחתן עם חנוונית מקומית בעלת ממון. קלרה חוזרת לעיירה, כיורשת מיליונרית, ומציעה לתושבים עסקה מפתה במיוחד – מענק של מיליון דולר לשיקום העיירה ועוד מיליון דולר לחלוקה שוויונית בין התושבים, בתנאי שהם יתקנו את עוול הדין שנעשה לה בצעירותה ויוציאו להורג את האדם שהכפיש ונטש אותה לגורלה – סרג' מילר. התושבים מזדעזעים מההצעה ודוחים אותה על הסף, בנימוק שאת הצדק לא ניתן לקנות ושהם מעדיפים להמשיך ולחיות כעניים חפים מפשע, מאשר כעשירים עם דם על הידיים. קלרה מצהירה שהיא מתכוונת להמתין בעיירה ושההצעה שלה עומדת בעינה. אט-אט, עם חלוף הזמן, מחלחלת בתושבים ההכרה באפשרות המעשית של עושר עתידי והם משפרים את רמת חייהם ברכישה בהקפה של מוצרי צריכה ולבוש. ככל שעולה איכות חיי התושבים, כך גם הולכת ונסדקת התנגדותם המוסרית להצעה של קלרה, עד שהם מגיעים למצב שבו הוצאתו להורג של סרג' מילר הופכת כורח המציאות, משום שחייו הם אבן נגף לרווחת העיירה ורווחתם האישית. העיירה דנה לפיכך את סרג' מילר למוות, אך לאחר הישמע גזר הדין עוצרת קלרה את הליך ההוצאה להורג ומחייבת את התושבים להשאיר את סרג' מילר בחיים על מנת שכתם גזר הדין ירבוץ על מצפונם בעוד הנידון למוות ממשיך לחיות ביניהם.
השחקנים והדמויות

אינגריד ברגמן – קלרה זאחנסיאן
אנתוני קווין – סרג' מילר
אירינה דמיק – אניה
קלוד דופין – ברדיק
פאולו סטופה – רופא
רומולו ואלי – צייר היער
ולנטינה קורטז – מתילדה מילר
אדוארדו צ'יאנלי – פונדקאי
ז'אק דופילו – פיש
לאונרד סטקל – כומר
ארנסט שרדר – ראש העיר
פאוסטו טוזי – דארוויס
האנס כריסטיאן בלך – קפטן דובריק
לליו לוטאצי – אידלר הראשון
מרקו גוגליאלמי – צ'סקו
רנזו פאלמר – מנצח
דנטה מאג'יו – קאדק
ריצ'רד מונץ' – מורה
נושאים עיקריים

בסרט, כמו במחזה, יש התבוננות נוקבת בחולשות הטבע האנושי. הנושאים העיקריים הם נקמנות, תאוות בצע, אנוכיות, צביעות ושחיתות. המסקנה הנובעת מהעלילה היא שערכי המוסר והצדק כפופים לכוחו המשחית של הכסף ושחמדנות מייצרת שינאה ועלולה להכשיר אפילו רצח.
קבלה

לפי הרישומים בפוקס המאה ה-20, הסרט היה צריך להכניס $6,100,000 מהשכרת סרטים, לכיסוי העלויות, אך ההכנסותיו הסתכמו ב-$2,635,000, משמע, בהפסד כספי ניכר.
פרסים

במאי הסרט, ברנרד ויקי, היה מועמד לפרס דקל הזהב בפסטיבל הקולנוע בקאן בשנת 1964.
הסרט היה מועמד לפרס אוסקר לעיצוב התלבושות הטוב ביותר בטקס פרסי האוסקר.
ראו גם

ביקור הגברת הזקנה
בוסקוביצה

בוסקוביצה (בגרמנית בהגייה צ'כית: ˈBoskovɪtsɛ) היא עיירה צ'כית במחוז בלנסקו שבדרום מורביה. בעיירה חיים כ-12,000 תושבים והיא שוכנת ברמות דרהנסקה, כ-40 קילומטר צפונית לברנו.
היסטוריה

בוסקוביצה נוסדה ככל הנראה בסביבות המאה ה-11 וקיבלה מעמד של עיר במאה ה-14. בעבר הייתה בה אחת הקהילות היהודיות הגדולות ביותר במורביה.
עד שנת 1918 בוסקוביצה הייתה חלק מלוכת הבסבורג.
בשנת 1918 הפכה בוסקוביצה לחלק מצ'כוסלובקיה העצמאית. תקופת הכיבוש הגרמני נמשכה ממארס 1939 ועד מאי 1945. במהלך תקופה זו נוהלה בוסקוביצה כחלק מהפרוטקטורט של בוהמיה ומוראביה.
אתרים בבוסקוביצה

חורבה של טירה שנבנתה בסגנון אדריכלות גותית מהמאה ה-13
כנסיית יעקב בן זבדי
שאטו
בית הקברות היהודי של בוסקוביצה, הנחשב לאחד מגדולים בצ'כיה, נוסד במאה ה -17
בית הכנסת הגדול
הקהילה היהודית הגדולה התגוררה ברובע משלה ממנו השתמרו מספר בתים, בית כנסת, בית קברות יהודי ושער מקורי אחד.
ערים תאומות

בלגיה פרזנס-לז-אנביינג, בלגיה
סלובקיה לביצה, סלובקיה
פולין רווה מזובייצקה, פולין
גלריה

טירת בוסקוביצה
שער כניסה לטירת בוסקוביצה
טירת בוסקוביצה
מגדל בית העירייה הישן
כנסיית סנט ג'יימס
מוזיאון
החממה בטירה
אולם רכיבה
בית כנסת
בית קברות יהודי
בית יהודי
שער יהודי
נוף בחלקה המזרחי של העיירה
מאגר מים
נהר בלה
הערות שוליים

↑  Die postalischen Abstempelungen auf den österreichischen Postwertzeichen-Ausgaben 1867, 1883 und 1890, Wilhelm Klein, 1967
| --- | --- |
בקרת זהויות :  NLI: 987007562588605171  GND: 4468600-6  LCCN: n86097419  MusicBrainz: 58210530-0a7e-4e1b-bc20-cfab8e30345b  NKC: ge128800  VIAF: 136127303   WorldCat (עם VIAF): 136127303
ביושוק לנצח

ביושוק לנצח (באנגלית: BioShock Infinite; בתעתיק לעברית: ביושוק אינפינייט) הוא משחק וידאו מסוגת יריות בגוף ראשון והשלישי בסדרת ביושוק שפותח על ידי Irrational Games והופץ על ידי 2K Games ב-26 במרץ 2013 למערכת ההפעלה Microsoft Windows ולקונסולות משחקים Xbox 360 ו-PlayStation 3, ב-29 באוגוסט 2013 למערכת ההפעלה macOS, ב-17 במרץ 2015 למערכת ההפעלה לינוקס, ב-13 בספטמבר 2016 לקונסולות המשחקים Xbox One ו-PlayStation 4 וב-29 במאי 2020 לקונסולת המשחקים נינטנדו סוויץ'. אינפינייט ומהווה פריקוול למשחק הראשון בסדרה. למשחק יצאה חבילת הרחבה בשם "ביושוק לנצח: קבורה בים" (BioShock Infinite: Burial at Sea) בצורה של שני פרקים באורך של מספר שעות כל אחד, אשר יצאו לאור ב-12 בנובמבר 2013 וב-25 במרץ 2014 בהתאמה.
תקציר > רקע

עלילת המשחק של Bioshock Infinite מתרחשת בעיר הדמיונית "קולומביה" הקרויה על שם נקבת ההאנשה של ארצות הברית. העיר קולומביה תלויה לגמרי באוויר באמצעות "ריחוף קוונטים", ספינות אוויר ענקיות וכדורים פורחים. לא כמו העיר התת-ימית ראפצ'ר שנבנתה באופן סודי ושימשה כהעיר שבה התרחשו המשחקים Bioshock ו-Bioshock 2, קולומביה נבנתה באופן גלוי בשנת 1901 בידי הממשל האמריקאי תחת הוראתו של הנשיא ויליאם מקינלי, לקול תרועה ופרסום רב. קולומביה נועדה לסמל את רעיונות האמריקניזם, ונראית כאילו עוצבה כ"עיר יריד" שיכלה לנוע ברחבי העולם. אולם, זמן מה לאחר השקתה אך לפני אירועי המשחק, העיר התגלתה כחמושה והייתה מעורבת בתקרית בינלאומית כאשר ירתה לעבר קבוצה של אזרחים סיניים במהלך מרד הבוקסרים. לאור זאת, הממשלה האמריקאית ניתקה כל קשר עם העיר והמיקום של העיר אבד.
כתוצאה מהניתוק של העיר עם שאר העולם, מלחמת אזרחים לא איחרה לבוא בין המפלגות השונות בקולומביה. בזמן עלילת המשחק, רק שתי מפלגות עיקריות נשארו: אחת היא "המייסדים", קבוצה פטריוטית קיצונית הרוצה להשאיר את השליטה בעיר בידי זכריה הייל קומסטוק. המפלגה השנייה נקראת "Vox Populi" (בלטינית: "קולו של העם"), מפלגה קומוניסטית קיצונית, אשר חבריה הם שחורים. קבוצה המתנגדת לשלטון ומונהגת בידי דייזי פיצרוי.
תקציר > עלילה

פרק זה טעון שכתוב. אנא תרמו לוויקיפדיה . ייתכן שתמצאו פירוט בדף השיחה. הסיבה היא משלב לשוני נמוך וחוסר בפרטי עלילה.
במהלך עלילת המשחק אנחנו נגלם את בוקר דוויט, גבר בשנות ה-30 לחייו, לחם למען צבא ארצות הברית והיה חלק מטבח הברך הפצועה. דוויט עבד כסוכן בסוכנות הבילוש פינקרטון, אך פוטר מעבודתו לאחר שהתנהג באופן קיצוני מדי. בעקבות הפיטורים, הוא החל לעבוד בתור סוכן פרטי. דוויט עבר תקופה קשה בחייו שבמהלכה מתה אשתו בזמן הריון ילדתם, והוא צבר חובות רבים בגלל הימורים. לאור זאת, בשנת 1912 יוצר קשר אדם אנונימי עם דוויט והציע לו עסקה - להחזיר את אליזבת', ובתמורה לכך הוא ימחק את חובותיו. לאחר שדוויט מגיע לעיר הדמיונית קולומביה בה הילדה מוחזקת כשבויה, הוא מוצא את אליזבת' ובמהלך המשחק מנסה לברוח איתה מהעיר ולהגיע לניו יורק.
המשחק מתחיל כאשר בוקר דוויט נמצא על סירה קטנה יחד עם גבר ואישה בעלי מבטא בריטי, שמדברים ביניהם. הזוג מביא את בוקר למגדלור ישן, שם מוצא בוקר פתק שבו נכתב ״הבא לנו את הנערה (אליזבת׳) ואנו נמחק את חובותיך״.
בוקר עולה במגדלור עד שהוא מגיע לסופו, ומגלה כי פנס המגדלור הוא תא שיגור, שבעזרתו מגיע בוקר לעיר קולומביה.
כשהוא מגיע לקולומביה, הוא מגיע אל כומר שמציע לו להיכנס לעיר, אם הוא יבצע את טקס ה״הטבלה״. בוקר מסכים, אבל במהלך ההטבלה כמעט וטובע.
בשלב זה עולה לבוקר חיזיון בו הוא נמצע בתוך ביתו ואדם דופק על דלתו ודורש ממנו שיפתח אותה. כשבוקר פותח את הדלת הוא רואה ספינות אוויר שמשמידות את ניו יורק.
כשבוקר מתעורר, הוא מתחיל לסייר בקולומביה בחיפושו אחר הנערה. באמצע הדרך, פוגש בוקר בזוג בעל מבטא בריטי (דומה לזה של הזוג שהביא אותו אל המגדלור), שמבקשים ממנו להטיל מטבע, כשהתוצאה הייתה ״עץ״. בהמשך דרכו מבחין בוקר ב״אי האנדרטה״, אי מעופף בעל אנדרטה גדולה בצורת מלאך, ומבין כי שם הוא יימצא את הנערה, אולם אז מגיע אליו ילד שליח ומוסר לו מברק ב נאמר לדוויט שלא ייתן לקומסטוק להבחין בנוכחותו, ושלא ייבחר את מספר 77. בהמשך מבחין בוקר בכרזה שמזהירה את התושבים מפני ״הרועה הכוזב״ שבא לגנוב את ״הכבשה״, ובנוסף רואה סימן של AD, הזהה לאחד שנמצא על ידו, על ידו של הרועה.
דוויט מגיע למרכז העיר ושם הוא ראה טקס בו הוא לקח חלק בהגרלה כשנטל כדור בייסבול שמספרו היה 77. המנחה מכריז כי מספר 77 הוא הזוכה, אבל אז דוויט מבחין בגבר לבן ובאישה שחורה (שככל הנראה היו פעילים במפלגת ״קולו של העם״), והקריין מורה לו לזרוק את כדור על הזוג, אבל לפני שהוא מספיק, מבחין הקריין בסימן ה AD שעל ידו של דוויט, ומורה לשוטרים להרוג אותו, אבל זה מתגונן בפניהם ומתחיל לברוח ברחבי קולומביה, אל עבר ״אי האנדרטה״.
פסקול

פסקול המשחק הולחן על ידי גארי שיימן בהשתתפותם של ג'ים בוני, אדה רות' הברשון וצ'ארלס הוצ'ינסון גבריאל ובביצועי שירה של טרוי ברקר, ג'ניפר האל, אוליבר קאאואר, מאורי מרפי, אלווי מילר, רודני מילר, דויד פורטר וקורטני דרפר. הפסקול יצא כחלק ממהדורות הפרימיום והאולטימייט ב-26 במרץ 2013 וכולל 28 רצועות באורך כולל של 45 דקות ו-8 שניות.
| BioShock Infinite Original Soundtrack> מס' | BioShock Infinite Original Soundtrack> שם | BioShock Infinite Original Soundtrack> לחן | BioShock Infinite Original Soundtrack> מבצע/ת | BioShock Infinite Original Soundtrack> משך | BioShock Infinite Original Soundtrack>  | BioShock Infinite Original Soundtrack>  | BioShock Infinite Original Soundtrack>  | BioShock Infinite Original Soundtrack>  | BioShock Infinite Original Soundtrack>  |
| --- | --- | --- | --- | --- | --- | --- | --- | --- | --- |
| 1. | Introduction  | קן לווין, | טרוי ברקר, ג'ניפר האל, אוליבר קאאואר | 0:28 |  |  |  |  |  |
| 2. | Welcome to Columbia  | גארי שיימן, ג'ים בוני |   | 1:01 |  |  |  |  |  |
| 3. | Will the Circle Be Unbroken (גרסת מקהלה)   | אדה רות' הברשון, צ'ארלס הוצ'ינסון גבריאל | מאורי מרפי | 2:56 |  |  |  |  |  |
| 4. | Lighter Than Air  | גארי שיימן |   | 1:46 |  |  |  |  |  |
| 5. | Lutece  | גארי שיימן |   | 2:45 |  |  |  |  |  |
| 6. | The Battle for Columbia I  | גארי שיימן, ג'ים בוני |   | 1:16 |  |  |  |  |  |
| 7. | The Girl in the Tower  | גארי שיימן |   | 0:37 |  |  |  |  |  |
| 8. | Elizabeth  | גארי שיימן |   | 2:02 |  |  |  |  |  |
| 9. | The Songbird  | גארי שיימן |   | 1:55 |  |  |  |  |  |
| 10. | Rory O'More/Saddle the Pony  | סמואל לובר | אלווי מילר, רודני מילר, דויד פורטר | 3:41 |  |  |  |  |  |
| 11. | The Battle for Columbia II  | גארי שיימן |   | 2:01 |  |  |  |  |  |
| 12. | The Readiness Is All  | קם לוין, ג'ים בוני |   | 1:32 |  |  |  |  |  |
| 13. | Lions Walk with Lions  | גארי שיימן |   | 1:06 |  |  |  |  |  |
| 14. | Will the Circle Be Unbroken  | אדה רות' הברשון, צ'ארלס הוצ'ינסון גבריאל | טרוי בקר, קורטני דרפר | 0:40 |  |  |  |  |  |
| 15. | Unintended Consequences  | גארי שיימן |   | 1:00 |  |  |  |  |  |
| 16. | The Battle for Columbia III  | גארי שיימן |   | 0:59 |  |  |  |  |  |
| 17. | Family Reunion  | גארי שיימן |   | 1:08 |  |  |  |  |  |
| 18. | Solace  | סקוט ג'ופלין |   | 3:40 |  |  |  |  |  |
| 19. | The Battle for Columbia IV  | גארי שיימן |   | 1:19 |  |  |  |  |  |
| 20. | The Battle for Columbia V  | גארי שיימן |   | 1:08 |  |  |  |  |  |
| 21. | Let Go  | גארי שיימן |   | 0:32 |  |  |  |  |  |
| 22. | Doors  | גארי שיימן |   | 1:19 |  |  |  |  |  |
| 23. | The Girl for the Debt  | גארי שיימן |   | 1:10 |  |  |  |  |  |
| 24. | Back in the Boat  | גארי שיימן |   | 1:07 |  |  |  |  |  |
| 25. | AD  | גארי שיימן |   | 1:21 |  |  |  |  |  |
| 26. | Smothered  | גארי שיימן |   | 1:13 |  |  |  |  |  |
| 27. | Baptism  | גארי שיימן, ג'ים בוני |   | 1:25 |  |  |  |  |  |
| 28. | Will the Circle Be Unbroken (גרסה מלאה)   | אדה טרוי באקר, קורטני דרפר, רות' האברשון, צ'ארלס הוצ'ינסון גבריאל |   | 4:43 |  |  |  |  |  |
| משך כולל: | משך כולל: | משך כולל: | משך כולל: | 45:08 |  |  |  |  |  |
הערות שוליים

↑  אספייר ג'ו, MacOS Catalina, 64-bit, 32-bit, and related Questions, באתר Aspyr, ‏‏20 במאי 2020 (באנגלית)
↑  Entertainment Software Rating Board‏, BioShock Infinite for Macintosh, Windows PC, PlayStation 3, Xbox 360, Xbox One Rating (באנגלית)
↑  Entertainment Software Rating Board‏, BioShock: The Collection for Windows PC, PlayStation 4, Xbox One Rating (באנגלית)
↑  Entertainment Software Rating Board‏, BioShock: The Collection for Nintendo Switch Rating (באנגלית)
↑  Pan European Game Information‏, BioShock Infinite Rating (באנגלית)
צילום מסך מהמשחק
בינום

באלגברה אלמנטרית, בינוֹם (בעברית: דו־איבר) הוא פולינום המורכב משני איברים או מונומים.
הגדרה

בינום הוא פולינום שהוא סכום של שני מונומים. בינום במשתנה יחיד נכתב בצורה
כאשר a ו־b הם מספרים, ו־m ו־n הם מספרים שלמים לא־שליליים ו־x הוא סמל שנקרא משתנה. בהקשר של פולינום לורן (אנ'), בינום לורן, המכונה לעיתים קרובות בפשטות בינום, מוגדר באופן דומה, אך המעריכים m ו־n עשויים להיות שליליים.
באופן כללי יותר בינום הוא מהצורה
פעולות בבינומים פשוטים

בינום מהצורה x2 − y2 ניתן לפירוק לגורמים כמכפלה של שני בינומים:
המכפלה של שני בינומים ליניאריים (ax + b) ו־(cx + d ) היא טרינום:
בינום בחזקה ה־n־ית, המיוצג כ־(x + y)n ניתן להרחבה באמצעות משפט הבינום או לחלופין באמצעות משולש פסקל. דוגמה: הריבוע (x + y)2 של הבינום (x + y) מקיים:
מימוש של הנוסחה דלעיל בה לידי ביטוי בנוסחה ליצירת שלשות פיתגוריות:
בינומים שהם סכום של חזקות שלישיות ניתנים לפירוק לפולינומים ממעלה נמוכה יותר כדלקמן:
ראו גם

השלמה לריבוע
הבינום של ניוטון
התפלגות בינומית
הערות שוליים

↑  דּוּ־אֵיבָר במילון מתמטיקה (תשמ"ה, 1985), באתר האקדמיה ללשון העברית
תחילתו של משולש פסקל
בוסרה

שרידי בוסרה, 1865; איור בספרו של ג'וזאיה לזלי פורטר על ערי הבשן
בּוֹסְרָה (בערבית: بصرى - בוצרא, או בוצרא א-שאם, בכתבי חז"ל: בוצרה) היא עיר עתיקה בדרום סוריה, השוכנת בחבל החורן, כ-35 ק"מ דרומית-מזרחית לעיר דרעא, כ-15 ק"מ צפונית לגבול עם ירדן ובסמוך למקורות נהר הירמוך.
במהלך התקופה הרומית העיר שימשה כבירתה של הפרובינקיה הרומית ערביה, והתגוררה בה אוכלסייה מעורבת של הלניסטים ויהודים. במהלך תקופת התלמוד התקיימה בעיר קהילה יהודית גדולה, שחכמיה נזכרים רבות בכתבי חז"ל כחלק מאמוראי ארץ ישראל.
בתקופה המוסלמית היוותה העיר מרכז דתי חשוב ותחנה בדרכם של עולי הרגל למכה. שרידי העיר העתיקה של בוסרה, שסביבה הוקמה בוסרה המודרנית, הוכרזו בשנת 1980 כאתר מורשת עולמית, בעיקר בשל התיאטרון הרומי של העיר, מראשית המאה ה-2 לספירה, שהוקף במצודה ערבית. עוד השתמרו בעיר שרידיהם של מבנים מהתקופה הביזנטית ומספר מסגדים. בשנת 2013 הכריז ארגון אונסק"ו על בוסרה ועל כל אתרי המורשת העולמית בסוריה כאתרים הנתונים בסיכון.
היסטוריה

בוסרה נזכרה לראשונה בשם "בוסראנה" במסמכים מצריים מתקופתם של תחותמס השלישי (המאה ה-15 לפנה"ס) ושל אחנתון (המאה ה-14 לפנה"ס). התפתחותה הממשית של העיר החלה במאה ה-2 לפנה"ס עת נכבשה בידי הנבטים והייתה לבירה אזורית. בשנת 106 נכבשה העיר בידי כוחותיו של טראיאנוס, שמה שונה לנובה טראיאנה בוסטרה (Nova Trajana Bostra), ומאוחר יותר הייתה לבירת הפרובינקיה הרומית של ערביה. חיל מצב של כ-5,000 חיילים הוצב בה והיא הייתה עד מהרה לבסיסו העיקרי של הלגיון השלישי קירנאיקה. העיר נבנתה לפי עקרונות התכנון הרומיים והוקם בה תיאטרון שיכול היה להכיל 17,000 צופים. התיאטרון שנחשב לאחד הגדולים במזרח התיכון נותר כמעט שלם עד ימינו. החל בתחילת המאה ה-3 החלה הנצרות להתפשט בעיר ונבנו בה מספר כנסיות וקתדרלה משנת 513 שהוקדשה לסרגיוס, בכחוס ולאוניסיוס.
בשנת 634 כבש המצביא הערבי ח'אלד בן אל-וליד את העיר לאחר קרב בוסרה, והמקום היה לזירת קרבות מתמשכים בין הערבים לביזנטים. לפי המסורת המוסלמית ביקר הנביא מחמד בעיר פעמיים, ובביקורו הראשון למד על הנצרות ועל עתידו כנביא מפי הנזיר הנסטוריאני בחירה. 36 מסגדים הוקמו בעיר, ביניהם מסגד עומר ששופץ ב-1950.
החל בסוף מאה ה-11 שלטו הסלג'וקים בבוסרה, והשושלת האיובית בהנהגת נור א-דין כבשה אותה במאה ה-12. במהלך המאה ה-13 ביצרו הערבים את העיר והפכו את התיאטרון למצודה שנועדה להגן על היישוב מפני הצלבנים, אך הדבר לא סייע לה בעת התקפת המונגולים. ב-1261 כבש הסולטאן הממלוכי ביברס את העיר ושיחזר את מבניה. העיר נותרה במשך מאות שנים כנקודת מעבר חשובה בדרך למכה, אך הלכה ואיבדה את חשיבותה עד שהייתה במאה ה-19 לכפר קטן.
באמצע המאה ה-20 שוחזרו מבני העיר העתיקים, ואחת הבעיות שניצבו בפני העוסקים במלאכה הייתה שהתיאטרון הרומי נחבא בין קירות המצודה הערבית במשך כ-700 שנה. למבני המצודה נודעה חשיבות אדריכלית בזכות עצמם, ובסופו של דבר פונה פנים התיאטרון מהתוספות הערביות, אך מבני המצודה שמחוצה לו נשמרו.
בחודש מרץ 2015 התנהלו בעיר קרבות כחלק ממלחמת האזרחים בסוריה, וכוחות המזוהים עם המורדים הסורים המתונים כבשו את העיירה. ביולי 2018 כבשו צבא אסד מחדש את העיר בסיוע רוסי.
במקורות היהודיים

בוצרה נזכרת רבות בכתבי חז"ל מתקופת התלמוד כעיר שהתקיימה בה קהילה יהודית גדולה. בין חכמי העיר נמנו האמוראים רבי יונה בוצרייא, רבי חנן בריה דרבי ברכיה בוצריה ורבי תנחום בוצרייא. ריש לקיש נהג לבקר בה וכן רבי אבהו.
בהתאם לברייתא דתחומין, תחום ארץ ישראל לעניין מצוות התלויות בארץ הגיע במזרחו עד העיר בוצרה וחבל טרכון. במספר מקומות בתלמוד הירושלמי מובא מעשה ברבי אסי, שאמו עלתה מבבל לארץ ישראל והגיעה לבוצרה, ורבי יוחנן לא אישר לו בתחילה לצאת ולפגוש אותה, הואיל והעיר שכנה בחוץ לארץ בעוד שרבי אסי היה כהן.
בתלמוד הבבלי מוזכר בית כנסת של קהילת בצרה. בתלמוד הירושלמי מוזכרות התאנים שגודלו בעיר, "דבלה בוצרית".
בהיותה עיר רומית עם אוכלוסייה נכרית גדולה, נדרשו חז"ל לשאלות הנוגעות להלכות עבודה זרה אגב מעשים שאירעו בעיר. כך, מובא בתלמוד הירושלמי המעשה הבא בנוגע לביקורו של ריש לקיש בעיר: ”רבי שמעון בן לקיש הוה בבוצרה, חמתון מזלפין להדא אפרודיטי (ראה שהיו מזלפים שם לפסל של אפרודיטה), אמר לון לית אסיר (שאל את היהודים שם האם לא אסור שיהיו במקום)? אתא שאל לרבי יוחנן, אמר לו רבי יוחנן בשם רבי שמעון בן יהוצדק אין דבר של רבים אסור” (תלמוד ירושלמי, מסכת שביעית,  פרק ח', הלכה ח').
גלריה

שרידי רחוב עמודים מרוצף
בימת התיאטרון הרומי
שרידי בית המרחץ הממלוכי מן המאה ה-14
שיירת גמלים; פרט מפסיפס רומי שנמצא בבוסרה
ראו גם

התיאטרון הרומי בבוסרה
הערות שוליים

↑  בוסרה באתר אונסק"ו
↑  המורדים הסורים כבשו עיירה עתיקה אסטרטגית סמוך לגבול הירדני, באתר הארץ, 25 במרץ 2015
↑  הלחימה מתקרבת לגבול: אסד ורוסיה מתקדמים בקוניטרה, באתר וואלה, 15 ביולי 2018
↑  שיר השירים רבה, פרשה ז', פסקה א'.
↑  תלמוד ירושלמי, מסכת כלאים,  פרק ג', הלכה א'.
↑  תלמוד ירושלמי, מסכת הוריות,  פרק ג', הלכה ד'. דברים רבה, פרשה ד', פסקה ח'.
↑  תלמוד ירושלמי, מסכת חלה,  פרק ד', הלכה ד'.
↑  תלמוד ירושלמי, מסכת שביעית,  פרק ו', הלכה א'.
↑  תלמוד ירושלמי, מסכת דמאי,  פרק ב', הלכה א'.
↑  תלמוד ירושלמי, מסכת ברכות,  פרק ג', הלכה א'. תלמוד ירושלמי, מסכת שביעית,  פרק ו', הלכה א'. תלמוד ירושלמי, מסכת נזיר,  פרק ז', הלכה א'.
↑  תלמוד בבלי, מסכת שבת, דף כ"ט, עמוד ב'.
↑  תלמוד ירושלמי, מסכת ביכורים,  פרק ג', הלכה ג'.
| --- | --- |
בקרת זהויות :  NLI: 987007567773905171  BnF: cb120054582 (data)  GND: 4088737-6  LCCN: n91085457  NKC: ge755158  SUDOC: 028165438  VIAF: 130322277   WorldCat (עם VIAF): 130322277
בינה עסקית 3.0

בינה עסקית 3.0 (BI 3.0) הוא מונח המתייחס לכלי בינה עסקית (Business Intelligence) המאפשרים קבלת החלטות משותפת, תוך שימוש במאפיינים בולטים מרשתות חברתיות. בינה עסקית 3.0 מציעה כמה יכולות חדשות ויחודיות כגון בינה עסקית חברתית, בינה עסקית ניידת, ובינה עסקית מקומית.
המונח בינה עסקית 3.0 הוטבע על ידי חברת Panorama בשיווק כלי הBI החדש שלה - NECTO, בשנת 2011. מונח זה אומץ על ידי כלל תעשיית טכנולוגיות המידע, וארגוני מחקר כגון Gartner ו-Forrester מתייחסים אליו כאל הגעה לשיא היכולות במימוש כלי ניתוח מידע על טכנולוגיות מתקדמות המייצרות, צוברות ומשתפות מידע.
היסטוריה

בינה עסקית בתחילת דרכה עסקה בהצגת נתונים באופן ויזואלי המספקת תובנות לגבי המידע הקיים בארגון, ומציגה מידע על פיו אנשי ההנהלה יכולים לקבל החלטות מושכלות (עיין מערכת תומכת החלטה - DSS-Decision Support System). עם הזמן, גדלה הדרישה ליכולות מתקדמות, ופתרונות מהירים וחזקים, ובד בבד התפתחו גם יכולות המחשוב וקצב העבודה. המענה לדרישות הללו התממש בבינה עסקית 2.0 (Business Intelligence 2.0) אשר איפשרה הצגת נתונים ואירועים בזמן אמת, ובכך הגדילה את היכולת לזהות בעיות והזדמנויות בזמן אמת. למרות היכולות המתקדמות של בינה עסקית 2.0, הדרישה לפתרונות וטכנולוגיות מתקדמות עוד יותר לא נעצרה, ועם הגעת מהפכת ה-SoLoMo - Social, Mobile and Local השוק הציף דרישות לפתרונות BI מהירים, נגישים ורלוונטיים יותר.
בינה עסקית חברתית

בינה עסקית חברתית (Social BI) מנצלת את הידע הקיים אודות נושאי עניין ואינטראקציות עם מידע שיש לכל משתמש, ובכך מקדמת קישורים חברתיים בתוך הארגון. העובדה כי בינה עסקית חברתית מאפשרת פיתוח קבוצתי תוך שיתוף מחשבות ומידע, גרמה לשינוי תפיסה בתחום הבינה העסקית, ופרצה מחסומים בכל הנוגע לבינה עסקית עצמית (Self BI). כלי בינה עסקית חברתית מאפשרים למנהלים ומנתחי מידע לשתף אינדיקטורים דוחות, וגרפים, ולקבל הצעות לשיפור וחוות דעת מאנשי הארגון, ומנתחי המידע באופן מיידי.
בנוסף, בינה עסקית חברתית מאפשרת משיכה של נתונים מתוך הרשתות החברתיות, ובכך מספקת מידע אמין ומיידי אשר משקף את חוות דעת הצרכנים אודות מוצרי הארגון. קבלת חוות דעת הצרכנים היא נקודת מפתח בפיתוח וניהול מוצרי הארגון, ומציג נקודת מבט של הלקוח מבלי ליצור איתו קשר באופן ישיר.
מוצרי בינה עסקית המשלבים יכולות בינה עסקית חברתית, הם חוד החנית בעולם ה-BI, והתחזית של מכוני המחקר Gartner ו-Forrester היא כי שילוב בינה עסקית חברתית בארגונים תלך ותגדל בשנים הקרובות, ותאפשר זמינות ושיתוף של מידע בין כל חלקי הארגון.